05/09/2016 | Administración LocalMunicipal
Ferrol
Unidade de Contratación
Anuncio de licitación correspondente á execución das obras de “ Reurbanización de Ferrol Vello. Rúa Manuel Comellas” (AV 03004 16/30)

ANUNCIO DE LICITACIÓN 1) ENTIDADE ADXUDICATARIA. Organismo: Concello de Ferrol. Dependencia que tramita o expediente: Unidade de Contratación.2) OBXECTO DO CONTRATO. Descripción do obxecto: “Reurbanización de Ferrol Vello. Rúa Manuel Comellas” (AV 03004 16/30). Tipo de contrato: obras. Prazo de execución: catro (4) meses.3) TRAMITACIÓN, PROCEDEMENTO E FORMA DE ADXUDICACIÓN. Trámite do expediente: urxente. Procedemento: aberto con pluralidade de criterios de valoración.4) TIPO DE LICITACIÓN. – Importe total co 21% do IVE incluído: 334.092,47 €. – Importe sen IVE: 276.109,48 €. – Importe correspondente ó 21% do IVE: 57.982,99 €. 5) FINANCIACIÓN E PARTIDA ORZAMENTARIA. Aplicación orzamentaria: 03004-1501-60900.6) GARANTÍA DEFINITIVA: 5% do importe de adxudicación, excluído o IVE.7) CLASIFICACIÓN: non se esixe. Non obstante, a efectos de acreditación de solvencias a clasificación adecuada á obra é: Grupo G; subgrupo 6; categoría 2. Grupo E; subgrupos 1; categoría 1.8) OUTROS REQUISITOS ESIXIDOS Ó LICITADOR: ver cláusulas 11 e 21 do prego de cláusulas administrativas.9) CRITERIOS DE VALORACIÓN: Puntuación económica: En función da proposición económica, as ofertas puntuaranse entre 0 e 100 puntos. Para a valoración das posibles baixas que se oferten, utilizarase a seguinte expresión: (Tipo de licitación - oferta empresa) x (puntos do criterio – 1) ----------------------------------------------------------------------------------------------------------------------------- +1 Tipo de licitación - Límite da baixa Cando o órgano de Contratación presuma fundamentalmente que a proposición non se pode cumprir como consecuencia de baixas desproporcionadas ou temerarias notificaralle esta circunstancia aos licitadores supostamente comprendidos nela, para que dentro do prazo de cinco días xustifiquen ditas baixas acompañando a documentación necesaria. Considéranse, en principio, como desproporcionadas ou temerarias as ofertas que se encontran nos seguintes supostos: – Número de ofertas: 1. A oferta é temeraria se é inferior ao prezo de licitación en máis dun 5%. – Número de ofertas: 2. Unha das ofertas resulta temeraria se é inferior á outra en maís dun 5%. – Número de ofertas: 3. Serán ofertas temerarias aquelas que sexan inferiores á media aritmética das ofertas presentadas en máis dun 5% de dita media. – Número de ofertas: 4 ou máis. Serán ofertas temerarias aquelas que sexan inferiores á media aritmética das ofertas presentadas en máis dun 1% de dita media. Contido e valoración da oferta técnica: – Programa de construcción das obras (25 puntos): O licitador debe de presentar un programa de construcción que asegure a execución das obras no prazo de execución do proxecto, ao tempo que realice unha distribución de anualidades contractuais respectuosas coas establecidas no cadro de características do prego, agás naqueles supostos en que de xeito xustificado poida variarse dita distribución sen vulnerar a normativa orzamentaria en materia de contratación. O programa redactarase de acordo coas seguintes instrucións: O licitador realizará unha planificación da obra, tendo en conta os equipos humanos e materiais ofertados adscritos a cada unha das actividades descritas na memoria, debendo xustificar os rendementos medios previstos que garantan o prazo estimado no proxecto. En concreto o licitador facilitará a información seguinte:  Diagrama de GANTT que inclúa: Desenvolvemento no tempo de todas as unidades de obra (actividades). As relacións de precedencia entre cada unha das actividades. Duración estimada de cada actividade e folgura entre elas. A indicación das actividades críticas. Os investimentos mensuais previstos. Ata 10 puntos  Para obras de tipo lineal, diagrama espazos-tempo.  Para obras que non sexan de tipo lineal, diagrama PERT. Ata 10 puntos  Os investimentos mensuais previstos (sen deducirse a oferta económica). Ata 5 puntos Esta documentación poderá ser completada con toda a información gráfica que o licitador considere oportuna. Non poderá deducirse en ningún caso do programa de traballos a oferta económica do licitador, de tal xeito que se garanta que a mesma non se coñecerá ata a apertura do sobre C) (proposición económica). – Memoria descritiva do proceso de execución (25 puntos): A memoria descritiva servirá para explicitar as bases en que se fundamenta o programa de traballo. Describirá os procesos de execución das actividades importantes da obra e reflectirá un enfoque e plantexamento correctos e realistas do conxunto da obra, tanto na súa planificación territorial como temporal, todo isto en coherencia cos medios propostos. A memoria conterá unha análise completa do proceso de realización das obras. Conterá como mínimo:  Descrición e análise completa do proceso de execución das actividades máis importantes da obra. Ata 5 puntos  Organigrama do persoal e curriculum de todo o equipo técnico adscrito á obra, tanto a tempo completo como a tempo parcial. Ata 10 puntos  Fichas de dimensionamento dos equipos de traballo participantes. Ata 5 puntos  Distribución en planta da obra e análise das necesidades de acopios e de instalacións auxiliares. Ata 2 puntos  Desvíos provisionais e reposicións de servizos coas súas medidas de sinalización e seguridade previstas. Ata 2 puntos  A relación das fontes de subministro de materiais e validación das mesmas, no seu caso. Ata 1 punto – Plan de control de calidade da obra (20 puntos): O contratista definirá as medidas que propón para controlar e garantir, pola súa parte, a calidade dos traballos. Neste apartado deberase achegar un plan de control de calidade específico para a obra que incluirá, como mínimo, o seguinte:  Unidades de obra a controlar e ensaios a realizar durante a execución dos traballos. Ata 10 puntos  Criterios de mostraxe técnico e de aceptación e rexeitamento, así como a normativa técnica aplicable. Ata 2 puntos  Organización destinada ao control de calidade. Ata 2 puntos  Orzamento do plan de control de calidade proposto. Ata 5 puntos  Valorarase a existencia dentro da propia empresa dun plan de autocontrol de calidade, así como a adaptación do dito plan á obra licitada. Valoraranse as acreditacións dos licitadores en materia de Control de Calidade (ISO 9001.) Ata 1 punto O plan de control de calidade ofertado deberá estar valorado e a empresa deberá mantelo durante a execución das obras. O importe do plan de control de calidade será como mínimo o indicado no proxecto e como máximo do 3% do orzamento de execución material da obra (sen a porcentaxe de seguridade e saúde). O licitador deberá xuntar o compromiso de manter o importe ofertado no caso de resultar adxudicataria das obras. Con posterioridade á adxudicación da obra, e mantendo o importe ofertado polo adxudicatario, a administración contratante aprobará o plan de control de calidade proposto pola dirección facultativa, que poderá coincidir ou non co plan proposto polo adxudicatario. – Memoria de prevención de riscos laborais (20 puntos): O contratista achegará neste apartado relación de medidas que se disporán ao longo da execución da obra, en relación coa prevención de riscos laborais, tanto no relativo a medidas de protección pasiva e activa, así como actividades que se desenvolverán ao longo da obra para minimizar os riscos laborais. Especificamente nesta memoria indicarase:  A implantación de sistemas de participación dos traballadores (persoal do contratista e subcontratistas) na prevención de riscos laborias na obra. Ata 5 puntos  Os canais de información e formación dos traballadores (persoal do contratista e subcontratistas) da obra. Ata 4 puntos  A adaptación do estudio de seguridade e saúde do proxecto ao proceso construtivo ofertado polo licitador, propoñendo as melloras que se consideren convenientes: análise das posibles situacións de emerxencia: medidas a adoptar. A extensión deste documento non será superior a 15 (quince) páxinas e aquelas propostas que excedan deste número máximo daráselle neste apartado unha puntuación de 0 puntos. Ata 5 puntos  A organización do seguimento da obra: organización da prevención e seguridade na obra, coordinación con subcontratistas e traballadores autónomos. Ata 5 puntos  Valoraranse as acreditacións dos licitadores en materia de prevención de riscos laborias (OHSAS 18001.) Ata 1 punto – Programa de actuacións medioambientais (10 puntos): Presentarase:  Esquema do Plan de Xestión Medioambiental, que deberá redactar o licitador, no caso de resultar adxudicatario, contendo: a) Memoria que recolla un análise do proxecto dende o punto de vista ambiental, destacando os puntos que esixen unha atención especial segundo o criterio do licitador. A extención deste documento non será superior a 5 (cinco) páxinas. Valoraranse:  A identificación das unidades de obra e/ou dos procesos construtivos que podan xerar impactos, así como as medidas adoptadas para a súa eliminación, diminución ou corrección. Ata 3 puntos  A organización física da obra (trazado de camiños e acceso, asentamento de andares, parques de maquinaria). Ata 1 punto  O emprego de materiais, con certificados de explotación sostibles, reciclados ou recicables. Ata 1 punto  A localización de vertedoiros autorizados. Ata 1 punto  A xestión de residuos. Ata 1 punto  A identificación de requisitos legais ambientais que sexan de aplicación para a execución da obra dente o punto de vista europeo, estatal ou autonómico. Ata 1 punto  Valoraranse as acreditacións dos licitadores en materia de xestión ambiental (ISO 14001.) Ata 1 punto b) Organigrama medioambiental que propoña o licitador, para a execución da obra e, en especial, o dos técnicos que, específicamente, aquel pense dedicar á xestión ambiental, cunha descrición das responsabilidades ambientais para cada un dos postos. Ata 1 punto Para a valoración das proposicións sumaranse os puntos obtidos nos apartados especificados anteriormente para obter a puntuación técnica PT e obterase a puntuación final de acordo coa seguinte fórmula: PT= puntuación da oferta técnica PE= puntuación da oferta económica Con carácter xeral, a determinación dos valores A e B, comprendidos entre un mínimo de 40 e un máximo de 60 coa condición que A + B = 100, virán determinados en función da complexidade técnica da obra a realizar, sendo neste caso os seguintes factores de ponderación: A = 49; B = 51 10) OBTENCIÓN DA DOCUMENTACIÓN E INFORMACIÓN. Entidade: Concello de Ferrol Dependencia: Unidade de Contratación Enderezo: Praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (sede electrónica - perfil do contratante). Data límite de obtención dos documentos e información: o último día do remate da presentación das ofertas. Obtención dos pregos e do proxecto: www.ferrol.es (sede electrónica - perfil do contratante). 11) PRESENTACIÓN DAS OFERTAS. Data límite de presentación de ofertas: trece (13) días naturais contados dende o día seguinte ó da publicación do anuncio de licitación no BOP ou no perfil do contratante. Se o último día para a presentación de ofertas coincidise en domingo ou festivo trasladaráse ó seguinte día hábil. Documentación que hai que presentar: a sinalada nas cláusulas 11 e 21 do prego de cláusulas administrativas. Lugar de presentación: no Rexistro Xeral do Concello de Ferrol en horas de 9 a 14 (de luns a venres) e de 9 a 13 (sábados e días non laborais para o persoal do Concello); ou nas oficinas de Correos (ver epígrafe 9 do cadro de características). Entidade: Concello de Ferrol Enderezo: Praza de Armas, s/n (15402) Ferrol Fax do Rexistro Xeral: 981944028 12) APERTURA DAS OFERTAS: celebrarase no lugar, data e hora que se sinale no perfil do contratante. Ferrol, 25 de agosto de 2016. O alcalde Jorge J. Suárez Fernández